

Številka: 900-1/22-41

Datum: 10.02.2025

**Z A P I S N I K**

23. redne seje Sveta Krajevne skupnosti Solkan, ki je bila v četrtek, 30. januarja 2025, v Domu KS Solkan, Trg J. Srebrniča 7, s pričetkom ob 18.30 uri.

Sejo je vodila predsednica Ksenija Brumat.

Na seji so bili prisotni: Ksenija Brumat, Tomaž Černe, Dejan Makarovič, David Podgornik, Emil Bašin, Jernej Vidmar Bašin, Andrejka Prijon, Vidojka Harej, Branko Belingar

Opravičeno odsoten: Boštjan Koršič

Neopravičeno odsoten: Vasja Medvešček

**D n e v n i r e d :**

1. **Pregled in potrditev zapisnika 22. redne seje**
2. **Potrditev Odloka o spremembah Odloka o proračunu**

**Mestne občine Nova Gorica za leto 2025**

1. **Rezultat inventure 2024**
2. **Gasilske omarice in defibrilatorji v Krajevni skupnosti Solkan**
3. **Predlogi in pobude krajanov**
4. **Razno**

**Ad1**

* Glede na sklep o ureditvi groba na solkanskem pokopališču, ki ga spodkopavajo korenine drevesa, se svetniki strinjajo, da Krajevna skupnost Solkan sanira grob, da se že tako redka drevesa na pokopališču ohrani. Krajevna skupnost je prejela ponudbo za sanacijo.

**SKLEP**: Najemnico groba se obvesti o možnosti sanacije groba, ki ga bo krila Krajevna skupnost Solkan iz proračunske postavke pokopališče. V kolikor se najemnica s tem strinja, se obvesti izvajalca del.

Na zapisnik 23. redne seje svetniki nimajo pripomb in ga soglasno sprejmejo.

**Ad2**

* Predsednica predstavi Odlok o spremembah Odloka o proračunu Mestne občine Nova Gorica za leto 2025.

**SKLEP**: Svetniki sprejmejo sklep o potrditvi Odloka o spremembah Odloka o proračunu Mestne občine Nova Gorica za leto 2025.

**Ad3**

Branko Belingar predstavi rezultat inventure osnovnih sredstev in predstavi predloge za odpis.

**SKLEP:** Svetniki potrdijo rezultat inventure in predlog o odpisu osnovnih sredstev.

**Ad4**

* Iz Mestne občine Nova Gorica je Krajevna skupnost prejela obvestilo o možnostih namestitve javno dostopnih gasilnih aparatov in defibrilatorjev.

Svetniki prejmejo

**SKLEP:** Branko Belingar se sestane s predstavnikom Mestne občine Nova Gorca o lokaciji in mestu namestitve omenjene opreme.

**Ad5**

Predlogi in pobude krajanov:

* Predsednica predstavi na Krajevno skupnost Solkan v vednost poslano obvestilo s fotografijami s strani prebivalcev Sočebranove ulice glede parkiranja pri Mini pekarni Brumat
* Na Krajevno skupnost Solkan je prišla pobuda s strani krajana o namestitvi dodatnih košev za pasje odpadke. Na ulici Borisa Kalina so polomljen koš odstranili in ga še niso nadomestili.
* Marko Černe, najemnik teniških igrišč v Športni coni Žogica je predlagal, da se najemna pogodba podaljša na več let zaradi investicije v postavitev igrišča za »padel«.

Krajevna skupnost Solkan je iz pravne služne prejela odgovor, da se pogodba za najem za določen čas sklene največ za 5 let ali pa za nedoločen čas in da je potrebno izvesti vse postopke v zvezi z oddajanjem nepremičnin v najem.

Svetniki sprejmejo

**SKLEP**: Najemne pogodbe za nedoločen čas ne bodo sklenili. Lahko pa sklenejo pogodbo za čas, dokler ima Krajevna skupnost Solkan sklenjeno Pogodbo o služnosti z družbo SENG. Od pravne službe se počaka odgovor o možnosti sklenitve take pogodbe. Najemnika se o tem pisno obvesti.

* Najemnik teniških igrišč prosi Krajevno skupnost Solkan za sofinanciranje obnove peska na teniških igriščih po ponudbi, ki jo je prejel od izvajalca. Svetniki sprejmejo

**SKLEP:** Krajevna skupnost Solkan bo financirala del stroškov (dobavo peska) za teniška igrišča v višini 1.378,00 eur + DDV. Najemnika se o tem pisno obvesti.

**Ad6**

Razno:

* Predsednica predlaga, da se prostor v KS Solkan, kjer je imela pisarno Zavarovalnica Triglav d.d. uredi za oddajo manjšim skupinam za srečanja. Na razpis za oddajo v daljši najem ni bilo odziva. Svetniki sprejmejo

**SKLEP:** Prostor se uredi za oddajo.

* Dopis krajanke Milene Jarc, ki ga je v zvezi s problematiko prometne ureditve in urejenostjo okolice stanovanjskega bloka na Valentinčičevi ulici 8 v Solkanu poslala na Krajevno skupnost Solkan se pošlje odgovornim na Mestno občino Nova Gorica.

**SKLEP:** David Podgornik sestavi dopis za Mestno občino Nova Gorica.

* Predsednica predlaga, da se dežurstva svetnikov, ki so bila uvedena vsak tretji četrtek v mesecu za obisk krajanov zaradi majhnega interesa, ukine.

Svetniki sprejmejo sklep:

**SKLEP:** Dežurstva svetnikov vsak tretji četrtek v Domu KS Solkan za pogovore s krajani se z letošnjim letom ukinejo.

* Predsednica predlaga, da se čim prej prične z akcijo ureditve atrija pri Domu KS Solkan za prireditve, kot je bilo sklenjeno na preteklih sejah.
* Jernej Vidmar Bašin predlaga izvedbo podstavka za postavitev mlinskih koles z informacijsko tablo v Kajak centru.

**SKLEP**: Svetniki potrdijo izvedbo podstavka.

* Predsednica obvesti prisotne, da bo ob kulturnem prazniku v veliki sejni sobi v Domu KS Solkan otvoritev fotografske razstave avtorja Simona Zamarja, ki bo na ogled do 2. marca.
* Vidojka Harej prisotne obvesti, da bodo v Krajevni skupnosti Solkan krajani, ki bodo kmalu dopolnili 100 let. Svetniki sprejmejo

**SKLEP**: Predstavnika KS Solkan krajane ob njihovi 100 letnici obiščeta s simboličnim darilom.


* Tomaž Černe je pripravil članke za Solkanski časopis, ki jih je svetnikom podal v pregled in potrditev.
* Glede dogodkov v Krajevni skupnosti Solkan, ki se bodo med letom zgodili, je potrebno obvestiti Krajevno skupnost po elektronski pošti ali osebno v času uradnih ur.
* Glede obveščanja krajanov o dogodkih po drugih kanalih, Vidojka Harej predlaga, da se pozanima pri Pošti Slovenija, koliko je cena nenaslovljene pošte, kar uredi tajništvo
* Tajnica svetnike seznani, da bi ga. Nadja Boža Bucik rada na KS Solkan razstavila svoja likovna dela v mesecu marcu ali aprilu. Svetniki se strinjajo.
* David Podgornika je krajanka vprašala, če je ureditev "pašamana" na žarnem pokopališču v izvajanju, ker je pred časom prosila za ureditev.  Branko Belingar pove, da bo zadeva v kratkem dokončana.
* Pripravi se avtorska pogodba za go. Svetlano Bušen, urednico Solkanskega časopisa, za leto 2025 pod istimi pogoji kot za leto 2024.

Seja je bila zaključena ob 20.15.

Po zvočnem zapisu zapisala:

Vilma Ninin

Predsednica Sveta KS Solkan



Ksenija Brumat

